## Pravilnik o izmjenama i dopunama Pravilnika o pomoćnim tvarima u procesu proizvodnje

### NN 152/2011 (27.12.2011.), Pravilnik o izmjenama i dopunama Pravilnika o pomoćnim tvarima u procesu proizvodnje

MINISTARSTVO ZDRAVSTVA I SOCIJALNE SKRBI

3147

Na temelju članka 15. stavka 2. podstavka 6. Zakona o hrani (»Narodne novine« broj 46/2007, 84/2008 i 55/2011) ministar zdravstva i socijalne skrbi uz suglasnost ministra poljoprivrede, ribarstva i ruralnog razvoja, donosi

PRAVILNIK

O IZMJENAMA I DOPUNAMA PRAVILNIKA O POMOĆNIM TVARIMA U PROCESU PROIZVODNJE

Članak 1.

Ovaj Pravilnik sadrži odredbe koje su u skladu sa sljedećim aktima Europske unije:

Direktiva 2009/32/EZ Europskog parlamenta i Vijeća od 23. travnja 2009. o usklađivanju zakonodavstva država članica na području ekstrakcijskih otapala koja se koriste u proizvodnji hrane i njezinih sastojaka (SL L 141, 6.6.2009.).

Direktiva 2010/59/EU od 26. kolovoza 2010. kojom se izmjenjuje Direktiva 2009/32/EZ Europskog parlamenta i Vijeća o usklađivanju zakonodavstva država članica na području ekstrakcijskih otapala koja se koriste u proizvodnji hrane i njezinih sastojaka (SL L 225, 27. 8. 2010).

Članak 2.

U Pravilniku o pomoćnim tvarima u procesu proizvodnje (»Narodne novine« broj 38/08), u Prilogu I. redni broj 202. mijenja se i glasi:

|  |  |  |  |
| --- | --- | --- | --- |
| 202. | Heksan(1) | Proizvodnja ili frakcioniranje masti i ulja, proizvodnja kakao maslaca | 1 u masti, ulju ili kakao maslacu |
|  |  | Proizvodnja proteinskih proizvoda bez masti i brašna bez masti | 10 u hrani koja sadrži proteinske proizvode bez masti i brašna bez masti |
|  |  |  | 30 u proizvodima od soje bez masti koji se prodaju krajnjem potrošaču |
|  |  | Priprava žitnih klica bez masti | 5 u žitnim klicama bez masti |
| (1) Heksan je komercijalni proizvod sastavljen uglavnom od necikličkih zasićenih ugljikovodika s šest ugljikovih atoma, dobiven s destilacijom pri temperaturi između 64 ºC i 74 ºC. Zabranjena je uporaba heksana i etilmetilketona u kombinaciji. | | | |

Redni broj 204. mijenja se i glasi:

|  |  |  |  |
| --- | --- | --- | --- |
| 204. | Etilmetilketon(2) | Frakcioniranje masti i ulja | 5 u masti i ulju |
|  |  | Uklanjanje kofeina ili nadražujućih i gorkih tvari iz kave i čaja | 20 u kavi ili čaju |
| (2) Razina n-heksana u ovom otapalu na smije biti veća od 50 mg/kg. Zabranjena je uporaba heksana i etilmetilketona u kombinaciji. | | | |

Iza rednog broja 207. dodaje se redni broj 207. a koji glasi:

|  |  |  |  |
| --- | --- | --- | --- |
| 207. a | Dimetileter | Proizvodnja proteinskih proizvoda životinjskog podrijetla bez masti | 0,009 u proteinskim proizvodima bez masti |

Iza rednog broja 217. dodaju se redni brojevi 217. a i 217. b koji glase:

|  |  |  |  |
| --- | --- | --- | --- |
| 217. a | Metanol | Proizvodnja aroma iz prirodnih aromatičnih tvari | 1,5 |
| 217. b | Propan-2-ol | Proizvodnja aroma iz prirodnih aromatičnih tvari | 1 |

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/31

Urbroj: 534-07-11-1

Zagreb, 14. studenoga 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Pravilnik, NN 152/2011-3147